**Zdrenţe - Rămăşiţe în culori**

*Aura Dan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zdrenţe

Am luat o răzătoare mare, mare

Şi am început să rad pe ea,

Mai întâi scamele din univers

Ce plutesc

Să le fac zdrenţe, să le fac să fie luate, să le fac să fie date.

Apoi am luat lumea şi am dat-o şi pe ea, pe răzătoare.

Au rezultat alte zdrenţe

De vise, de căinţe, de dorinţe.

Am luat şi pământul cel gri

Şi l-am dat pe răzătoarea mea mare, mare.

Din el am aflat unele roşii de iubire, verde mult de fericire.

Tot o zdreanţă sau un rest,

Un zero dantelat, vărgat

Şi-atât…